Iguvium
Iguvium er det antikke navn på byen Gubbio i Apenninerne i det nordøstlige Italien. Den var i oldtiden en af umbrernes vigtigste byer, og her fandt man i 1444 de iguvinske tavler, syv bronzetavler med indskrifter, der er et af de vigtigste vidnesbyrd om det umbriske sprog.
Byen kom under Roms herredømme allerede i 100-tallet f.v.t., men bevarede sit umbriske navn Ikuvium i latiniseret udgave. Flere bevarede bygninger i og omkring det moderne Gubbio stammer fra romertiden; bl.a. et et teater fra det første århundrede f.v.t. og et mausolæum. 